Ο **Ράιαν Μπρόκχοφ** (αγγλικά:*Ryan Broekhoff*, γενν. στις 23 Αυγούστου 1990) είναι Αυστραλός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ. Η τελευταία του ομάδα ήταν οι Ντάλας Μάβερικς.

Κολεγιακή σταδιοδρομία
----------------------

Ο Μπρόκχοφ αγωνίστηκε με τους Βαλπερέιζο Κρουσέιντερς του Πανεπιστημίου του Βαλπερέιζο, όπου στην πρωτοετή χρονιά του είχε υποστηρικτικό ρόλο. Ως δευτεροετής, είχε βασικό ρόλο, με μέσο όρο 10,3 πόντους και 5,2 ριμπάουντ ανά αγώνα. Ηγήθηκε της Horizon League σε ποσοστό τριπόντων με 44,8% και κατέλαβε την έκτη θέση της περιφέρειας στις τάπες, 1,1 ανά αγώνα. 

Ως τριτοετής το 2011-12, ο Μπρόκχοφ έγινε ένας από τους κορυφαίους παίκτες της Horizon League. Είχε μέσο όρο 14,8 πόντους, 8,6 ριμπάουντ (πρώτος στην Horizon League) και 2,3 ασίστ ανά αγώνα και οδήγησε τους Κρουσέιντερς στον τίτλο της κανονικής περιόδους της περιφέρειας και μία ευκαιρία στο National Invitation Tournament. Στο τέλος της σεζόν, ονομάστηκε Παίκτης της Χρονιάς στην Horizon League και μία τιμητική αναφορά ως All-American από το Associated Press.

Στην τελική σεζόν του Μπρόκχοφ στο Βαλπαρέιζο, είχε τον υψηλότερο μέσο όρο της κολεγιακής σταδιοδρομίας του, με 15,7 πόντους, 7,3 ριμπάουντ και 2,3 ασίστ σε 32,2 λεπτά ανά αγώνα. Παρά το γεγονός ότι είχε μεγάλους αριθμούς, νικήθηκε στην κούρσα για τον Πολυτιμότερο Παίκτη της περιφέρειας από τον Ρέι ΜακΚάλουμ Τζ. του Ντιτρόιτ. Ο Μπρόκχοφ οδήγησε την ομάδα του σε ρεκόρ 26-7 και την κορυφή τουρνουά της Horizon League. Με λιγότερα από 10 δευτερόλεπτα να μένουν για το τέλος του ημιτελικού εναντίον των Γκριν Μπέι Ουισκόνσιν, οι Κρουσέιντερς ήταν πίσω με 2 πόντους και ο Μπρόκχοφ κατέβασε τη μπάλα στο γήπεδο και έκανε ένα θαυματουργό σουτ. Καθώς προσγειωνόταν στην πλάτη του κοντά στον πάγκο της γραμματείας, η μπάλα κατέληξε κατευθείαν στο δίχτυ και έστειλε την ομάδα στον τελικό. Οι Κρουσέιντερς κέρδισαν τον τελικό εναντίον των Ράιτ Στέιτ και κέρδισαν μία θέση στο NCAA Tournament. Οι Κρουσέιντερς κληρώθηκαν με το Μίσιγκαν για τον πρώτο αγώνα τους και ηττήθηκαν με 65-54, με τον Μπρόκχοφ να σημειώνει 8 πόντους.

Επαγγελματική σταδιοδρομία
--------------------------

### Μπεσίκτας (2013-2015)

Ο Μπρόκχοφ δεν επιλέχθηκε στο NBA Ντραφτ του 2013. Στις 5 Αυγούστου 2013, υπέγραψε μονοετή συμβόλαιο, με την επιλογή για ακόμα ένα έτος, με τη Μπεσίκτας. Το καλοκαίρι του 2014, ενεργοποίησε την επιλογή στο συμβόλαιο του και ανανέωσε με την ομάδα. 

Τον Ιούλιο του 2015, εντάχθηκε στους Ντένβερ Νάγκετς για το NBA Σάμερ Λιγκ του 2015. Στις 24 Αυγούστου 2015, αποχώρησε από τη Μπεσίκτας.

### Λοκομοτίβ Κουμπάν (2015-2018)

Στις 6 Σεπτεμβρίου 2015, ο Μπρόκχοφ υπέγραψε τριετές συμβόλαιο με τη Λοκομοτίβ Κουμπάν της VTB Λίγκα.

### Ντάλας Μάβερικς (2018-2020)

Στις 6 Αυγούστου 2018, ο Μπρόκχοφ υπέγραψε διετές συμβόλαιο με τους Ντάλας Μάβερικς. Έκανε το ντεμπούτο του στο ΝΒΑ στις 17 Οκτωβρίου 2018, σημειώνοντας 3 πόντους σε τέσσερα λεπτά, στην ήττα με 100-121 εναντίον των Φοίνιξ Σανς. Αποδεσμεύτηκε από την ομάδα στις 11 Φεβρουαρίου 2020.

Διεθνής σταδιοδρομία
--------------------

Ο Μπρόκχοφ ήταν μέλος της Εθνικής Αυστραλίας τόσο στο Παγκόσμιο Κύπελλο U19 του 2009 στο Όκλαντ της Νέας Ζηλανδίας όσο και στην Πανεπιστημιάδα του 2011 στο Σεντσέν της Κίνας. Συνέχισε τη σταδιοδρομία του με το εθνικό πρόγραμμα καλαθοσφαίρισης το 2012, καθώς είχε προσκληθεί στα δοκιμαστικά της Ολυμπιακής ομάδας της Αυστραλίας για τους Ολυμπιακούς Αγώνες του 2012 στο Λονδίνο. Ο Μπρόκχοφ ήταν ένας από τους τελευταίους παίκτες που κόπηκαν από την τελική 12αδα.

Το 2013, αγωνίστηκε στο Κύπελλο Στάνκοβιτς 2013 και στην Πανεπιστημιάδα, κερδίζοντας το χρυσό και το ασημένιο μετάλλιο, αντίστοιχα. Τον Αύγουστο του 2013, ονομάστηκε στην ομάδα για το Πρωτάθλημα Ωκεανίας του 2013, όπου έπαιξε εναντίον της Νέας Ζηλανδίας σε μία σειρά δύο αγώνων.

Ο Μπρόκχοφ κλήθηκε στην Εθνική Αυστραλίας για το Παγκόσμιο Κύπελλο του 2014. Εντυπωσίασε τον προπονητή Αντρέι Λεμάνις κατά τη διάρκεια αρκετών αγώνων προετοιμασίας και στη συνέχεια κέρδισε μία θέση στην αρχική σύνθεση κατά τη διάρκεια του τουρνουά. Τον Αύγουστο του 2015, ο Μπρόκχοφ επέστρεψε στη βασική ομάδα της Αυστραλίας για τη σειρά των δύο αγώνων εναντίον της Νέας Ζηλανδίας για το Πρωτάθλημα Ωκεανίας του 2015.

Ήταν μέλος της Εθνικής Αυστραλίας στους Ολυμπιακούς Αγώνες του 2016 στο Ρίο και είναι στον κατάλογο της Αυστραλίας για τους Θερινούς Ολυμπιακούς Αγώνες του 2020 στο Τόκιο.

Στατιστικά σταδιοδρομίας
------------------------

### ΝΒΑ

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2018–19 | Μάβερικς | **42** | 0 | **10.8** | **.452** | **.409** | .789 | 1.5 | .5 | .1 | .1 | 4.0 |
| 2019–20 | Μάβερικς | 17 | **1** | 10.6 | .373 | .392 | **.875** | **2.5** | **.6** | **.3** | **.2** | **4.2** |
| Career | 59 | 1 | 10.7 | .427 | .403 | .815 | 1.8 | .6 | .2 | .1 | 4.0 |

Παραπομπές
----------

1. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
2. ↑  *RealGM*. 15764. Ανακτήθηκε στις 4  Απριλίου 2022.
3. ↑  «Broekhoff Named HL Player of the Year; Drew Coach of the Year». Πανεπιστήμιο του Βαλπερέιζο. 2012. Ανακτήθηκε στις 8 Αυγούστου 2012.
4. ↑  «Broekhoff Named AP Honorable Mention All-American». Πανεπιστήμιο του Βαλπερέιζο. 2012. Αρχειοθετήθηκε από το πρωτότυπο στις 8 Ιανουαρίου 2014. Ανακτήθηκε στις 8 Αυγούστου 2012.
5. ↑  «#45 – Ryan Broekhoff». *ValpoAthletics.com*. Ανακτήθηκε στις 8 Μαρτίου 2014.
6. ↑  «Ryan Broekhoff inks with Besiktas». Αρχειοθετήθηκε από το πρωτότυπο στις 20 Σεπτεμβρίου 2015. Ανακτήθηκε στις 11 Απριλίου 2020.
7. ↑  BESIKTAS lands Aussie rookie Broekhoff
8. ↑  Local Roundup: Ryan Broekhoff to play for Denver Nuggets in NBA Summer League
9. ↑  «Besiktas officially parted ways with Ryan Broekhoff». Αρχειοθετήθηκε από το πρωτότυπο στις 21 Μαΐου 2016. Ανακτήθηκε στις 11 Απριλίου 2020.
10. ↑  «Lokomotiv Kuban signs Ryan Broekhoff to a three-year deal». *sportando.com*. 6 Σεπτεμβρίου 2015. Ανακτήθηκε στις 6 Σεπτεμβρίου 2015. [*νεκρός σύνδεσμος*]
11. ↑  «Mavericks sign Ryan Broekhoff». NBA. 6 Αυγούστου 2018. Ανακτήθηκε στις 6 Αυγούστου 2018.
12. ↑  «Booker's late onslaught lifts Suns past Mavs 121–100». NBA. 17 Οκτωβρίου 2018. Ανακτήθηκε στις 17 Οκτωβρίου 2018.
13. ↑  «Mavs ink Michael Kidd-Gilchrist; he'll wear No. 9 for Dallas». mavs.com. 11 Φεβρουαρίου 2020. Ανακτήθηκε στις 11 Φεβρουαρίου 2020.
14. ↑  «BOOMERS ARRIVE IN MELBOURNE FOR CAMP». *Basketball.net.au*. 19 Ιουνίου 2012. Ανακτήθηκε στις 8 Αυγούστου 2012.
15. ↑  «Emerging Boomers win Silver». *UniSport.com.au*. 12 Ιουλίου 2013. Αρχειοθετήθηκε από το πρωτότυπο στις 4 Μαρτίου 2014. Ανακτήθηκε στις 4 Μαρτίου 2014.
16. ↑  «MILLS, INGLES HEADLINE BOOMERS TEAM FOR FIBA OCEANIA». *Basketball.net.au*. 10 Αυγούστου 2013. Ανακτήθηκε στις 4 Μαρτίου 2014.
17. ↑  «AUSTRALIAN BOOMERS TEAM NAMED FOR FIBA WORLD CUP». *The Sydney Morning Herald*. 27 Ιουλίου 2014. Ανακτήθηκε στις 18 Αυγούστου 2015.
18. ↑  «Australian Boomers win World Cup warm-up against Ukraine in Nice». *Herald Sun*. Australian Associated Press. 16 Αυγούστου 2014.. Ανακτήθηκε στις 7 Αυγούστου 2018.
19. ↑  «DANTE EXUM TIPPED TO SHINE». *sportal.com.au*. 28 Αυγούστου 2014. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 18 Αυγούστου 2015.
20. ↑  «Australia vs New Zealand». *FIBALiveStats.com*. 15 Αυγούστου 2015. Αρχειοθετήθηκε από το πρωτότυπο στις 29 Σεπτεμβρίου 2015. Ανακτήθηκε στις 20 Αυγούστου 2015.
21. ↑  «New Zealand vs Australia». *FIBALiveStats.com*. 18 Αυγούστου 2015. Αρχειοθετήθηκε από το πρωτότυπο στις 29 Σεπτεμβρίου 2015. Ανακτήθηκε στις 20 Αυγούστου 2015.

Εξωτερικοί σύνδεσμοι
--------------------

* Βιογραφικό στους Βαλπαραίσο Κρουσέιντερς
* Προφίλ στο FIBA.com